CELEX: 62015TN0164
Language: et
Date: 2015-03-31 00:00:00
Title: Kohtuasi T-164/15: 31. märtsil 2015 esitatud hagi – European Dynamics Luxembourg ja Evropaïki Dynamiki versus parlament

13.7.2015   
            
            
               ET
            
            
               Euroopa Liidu Teataja
            
            
               C 228/17
            
         31. märtsil 2015 esitatud hagi – European Dynamics Luxembourg ja Evropaïki Dynamiki versus parlament
   (Kohtuasi T-164/15)
   (2015/C 228/21)
   Kohtumenetluse keel: kreeka
   
      Pooled
   
   
      Hagejad: European Dynamics Luxembourg SA (Luxembourg, Luksemburg), Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Ateena, Kreeka) (esindajad: advokaadid I. Ampazis ja M. Sfyri)
   
      Kostja: Euroopa Parlament
   
      Nõuded
   
   Hagejad paluvad Üldkohtul:
   
               —
            
            
               tühistada Euroopa Parlamendi otsus, mis tehti hagejatele teatavaks 13. veebruari 2015. aasta kirjaga D (2015)7680 ja millega hagejate pakkumus paigutati kolmandale kohale hanke ühes osas selle kaheksa eraldi osa hulgast, nimelt avatud hankemenetluse 2014/S 066-111912 nimetusega „PE/ITEC-ITS14 – External provision of IT services” 3. osas;
            
         
               —
            
            
               mõista parlamendilt välja kahju, mis on hagejatele tekitatud sellega, et nad kaotasid võimaluse saada esikoht raamlepingu ITS14 3. osas ja mis hagejate hinnangul on ex aequo et bono üks miljon ja viissada tuhat eurot (EUR 1 5 00  000,00) koos intressiga, mida hakatakse arvestama kohtuotsuse kuulutamise päevast, või mõni muu kahjusumma, mille suuruse määrab Üldkohus;
            
         
               —
            
            
               mõista parlamendilt välja kõik hagejate kantud kohtukulud.
            
         
      Väited ja peamised argumendid
   
   Hagejate sõnul tuleb vaidlustatud otsus tühistada ELTL artikli 263 alusel, kuna parlament on rikkunud:
   
               1)
            
            
               põhjendamiskohustust, esitades ebapiisavad põhjendused selle tehnilise pakkumuse hindamise kohta, millega hagejad osalesid vaidlusaluses hankemenetluses, ja kuna ta ei andnud neile majanduslikke andmeid parimaks tunnistatud konsortsiumide pakkumuste kohta;
            
         
               2)
            
            
               tema enda koostatud lepingudokumentide sätteid (hanke tehnilisi tingimusi ja täiendavaid juhiseid), kohaldades osalejate hinnapakkumuste hindamisel teistsugust arvutusmeetodit kui see, mis on määratletud nimetatud dokumentidega;
            
         
               3)
            
            
               lepingudokumentide sätteid ja liidu õigust sellega, et ta ei teinud kindlaks ega uurinud põhjendamatult madala maksumusega pakkumuste küsimusi.